Na temelju članka 19. Zakona o JLP(R)S (N.N.broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15) i članka 39. Statuta Općine Gornji Bogićevci („Službeni glasnik“Općine Gornji Bogićevci br. 02/21) Općinsko vijeće Općine Gornji Bogićevci na 09. sjednici Općinskog vijeća održanoj dana 22. prosinca 2022. godine donosi:

**PROGRAM JAVNIH POTREBA IZ OSTALIH DRUŠTVENIH PODRUČJA**

**OPĆINE GORNJI BOGIĆEVCI ZA 2023.GODINU**

**Članak 1.**

Programom javnih potreba iz ostalih društvenih područja Općine Gornji Bogićevci za 2023.godinu utvrđuju se aktivnosti, poslovi i djelatnosti od značaja za Općinu Gornji Bogićevci, a odnosi se na:

* Prevenciju i borbu protiv raznih vrsta ovisnosti
* Programe osoba treće životne dobi
* Programe udruga proizišlih iz Domovinskog rata i humanitarnih udruga
* Programe njegovanja tradicijskih obrta i obrtništva

**Članak 2.**

Program javnih potreba iz ostalih društvenih područja Općine Gornji Bogićevci za 2023.godinu financirat će se u iznosu od 4.900,00 eura.

**Članak 3.**

Temeljem utvrđenih potreba iz ostalih društvenih područja Općine Gornji Bogićevci financirat će se fizičke i pravne osobe koje svojim djelokrugom rada utječu na prevenciju i borbu protiv raznih vrsta ovisnosti, koji svojim programima okupljaju i brinu o osobama treće životne dobi, udruge koje se bave tradicijskim obrtima i vještinama, te udruge koje se zalažu za očuvanje tekovina Domovinskog rata.

**Članak 4.**

Izvori financijskih sredstava za ostvarenje ovog Programa u naprijed navedenim člancima je iz općih prihoda i primitaka 2.000,00 eura, te 2.900,00 eura pomoći.

**Članak 5.**

Ovaj Program Javnih potreba iz ostalih društvenih područja Općine Gornji Bogićevci za 2023.godinu bit će objavljen u „Službenom glasniku“Općine Gornji Bogićevci, a stupa na snagu 01.siječnja 2023.godine.

**OPĆINA GORNJI BOGIĆEVCI**

**OPĆINSKO VIJEĆE OPĆINE GORNJI BOGIĆEVCI**

Klasa: 400-08/22-01/01 PREDSJEDNIK OPĆINSKOG VIJEĆA:

Urbroj: 2178-22-03/1-22-3

Željko Klarić

Gornji Bogićevci, 22. prosinca 2022.